SLAID 1: PINDAKTIIVSETE AINETE MÕJU HAPNIKUVAHETUSELE LÄBI VESI-ÕHK PIIRPINNA

SLAID 2

3. Hapnikuvahetus läbi õhk-vesi piirpinna.

See on püsiva piirkihi mudel, mis eeldab stabiilseid (kihte ei segata) tingimusi nii vee kui ka selle vastas oleva gaasifaasi piirkihis. Eeldatakse, et horisontaalselt on kontsentratsioonid kõikjal samad, seega kirjeldab mudel hapniku vertikaalset transporti. Gaasivahetuse põhjustajaks on kontsentratsioonide erinevus õhus ja vees. Hapniku voog läbi õhu ja vee piirkihtide avaldub järgmiselt:

DG ja DL on vastavalt difusioonikoefitsiendid gaasifaasis ja lahuses

pG, pL ja pi hapniku osarõhud vastavalt gaasifaasis, lahuses ning piirpinnal

dG ja dL vastavalt gaasifaasi ja lahuse pindkihtide paksuses

K’H Henry konstant, mis on arvutatud ühikule [mol*cm3*atm-1]

Asendades konstantsed suurused mõlemas avaldises vastavalt kG ja kL, saadakse peale mitmesuguseid teisendusi üldine gaasi voog läbi piirpinna:

(slaidil)

ehk

F=A*(pG-pL), kus 1/A=1/kG+1/kL

(slaidil)

Et aga hapniku difusioonikoefitsient 20oC juures vees on 1,97*10-5 cm2/s ning küllastunud õhus sellest 10800 korda suurem, on kG panus A avaldisse kaduvväike ning võime kogu gaasi voo läbi piirpinna avaldada järgmiselt:

Ühtlasi saab siit järeldada, et limiteerivaks teguriks hapniku liikumisel gaasifaasist lahusesse on difusioon läbi vedeliku piirkihi. [1, 3, 4, 5]

SLAID 3

Pindaktiivsed ained koosnevad mittepolaarsest süsinikahelast ja polaarsest funktsionaalsest rühmast. Adsorbeerudes vesi-õhk piirpinnale orienteeritakse polaarne rühm vee ja mittepolaarne ahel gaasifaasi poole. Mida pikem süsinikahel, seda paremini adsorbeerub ühend pinnale. Traube reegli kohaselt kasvab pindaktiivsus ahela pikenedes ühe –CH2- lüli võrra ligikaudu 3 korda. PAA madalatel kontsentratsioonidel asetsevad molekulid pinnal korrapäratult ja on pidevas soojusliikumises. Molekuli polaarne rühm on tõmmatud vette ning süsinikahel lebab "pikali" radikaali ning veemolekulide vaheliste vastasmõjujõudude tõttu lahuse pinna kohal. (kujutatud joonisel a) Lahusest välja jääb süsinikradikaal seetõttu, et vee molekulide omavaheline tõmbejõud on suurem, kui vee molekulidel süsinikahela suhtes. Et osakestevahelised kaugused on suured, saab molekulide kihti pinnal vaadelda kahemõõtmelise gaasina, kus molekulide omavaheline mõju puudub ja mida iseloomustab võrrand



A=RT,

kus  on pindrõhk ning A 1 mooli osakeste poolt kaetud pindala, ja mis on analoogiline ideaalgaasi võrrandiga. Kindlal kontsentratsioonil avaldavad adsorbeerunud osakesed seda suuremat pindrõhku, mida suurem on nende pindala. Võrrand kehtib aga ainult madalatel kontsentratsioonidel. Pindkile olekudigramm (JÄRGMINE SLAID). Pinna kokkusurumisel pindrõhk kasvab, kuni toimub üleminek kahemõõtmeliseks kokkusurutavaks vedelikuks, milles ühe molekuli poolt hõivatud pind on ikka veel suurem süsinikahela ristlõike pindalast, kuid molekulide mõjusfäärid puutuvad kokku – kujutatud joonisel b. (TAGASI) Tekivad assotsiaadid, kuid nende vahel liigub ka üksikuid molekule, mis võivad assotsiaatidega liituda ning nendest jällegi eralduda. See nähtus on sarnane vedeliku aurustumisele või tahke aine sublimatsioonile. Edasise kokkusurumise käigus toimub üleminek kondenseeritud kileks, (SLAID 4) milles molekulid on korrapäraselt paigutatud. Kile paksus on võrdne süsinikahela pikkusega ja ühe molekuli poolt hõivatud pindala kas ahela ristlõike või tiheidama pakendi korral ühe polaarse rühma poolt hõivatud pindalaga – kujutatud joonisel c. (TAGASI) Edasisel kokkusurumisel kile hävib. (EDASI) [1, 8]

SLAID 5

Adsorptsioonilise kile karakteristikute uurimiseks on arendatud palju erinevaid tehnikaid, mis võimaldavad saada informatsiooni kile erinevate omaduste kohta. Tabel 1.

Analüüsitehnika
Saadav informatsioon

Pindrõhu-pindala isoterm
monokihi moodustumine, molekuli pindala, kokkusurutavus, keemilise reaktsiooni käik, kihi alusfaasi osakeste vastasmõju mono​kihiga, monokihi stabiilsus

Pinnapotentsiaali-pindala isoterm
molekulaarsete dipoolide orientatsioon, molekulide käitumine varases kokku​surumis​staadiumis, keemilise reaktsiooni kulg, kihi alusfaasi osakeste vastasmõju monokihiga

Juhtivuse mõõtmised
Molekulide polaarsete rühmade vastasmõjud, vesiniksideme moodustumine, prootoni hüpped

UV-VIS spektroskoopia
kromofooride sisaldus, agregatsioon, molekulide​vahelised vastasmõjud

Infrapunaspektroskoopia
Funktsionaalrühmade esinemine, ioni​satsi​ooni​aste, polaarsete rühmade ja mitte​polaarsete ahelate asetus, vesinikside

Röntgenanalüüs
piirpinna nanostruktuur, monokihis toimuva reaktsiooni kulg, monokihi paksus

[6]

Pindaktiivne aine, adsorbeerudes vesi-õhk piirpinnale, vähendab pindkihi läbitavust, mis omakorda vähendab hapniku voogu läbi piirpinna. Käesolevas töös uuriti erinevate butanooli isomeeride mõju vesi-õhk piirpinna hapniku läbilaskvusele. (SLAID 6) Mõõteseade koosneb uuritava vedelikuga klaasnõust ning hapnikuanduriga varustatud mõõtekambrist. (SLAID 7) Kogu süsteem termostateeriti. Mõõtmised teostati kontsentratsioonidel, millel juures pindaktiivseid aineid piirpinnal võib vaadelda kahemõõtmelise gaasina. Uuritavast lahusest kõrvaldati hapnik Na2SO3-ga oksüdeerimise teel, kusjuures sulfitit lisati piisavas ülehulgas, et lahusesse difundeerunud hapnikku ära kasutada. 

